b'\n_START_ARTICLE_\nLewis Stone\n_START_SECTION_\nBiografia\n_START_PARAGRAPH_\nVa lluitar en la Guerra Hispano-estatunidenca, i despr\xc3\xa9s va tornar a la seva carrera com a escriptor. Aviat va comen\xc3\xa7ar a interpretar, per\xc3\xb2 es va veure interromput per la Primera Guerra Mundial. En aquella \xc3\xa8poca ja tenia el cabell blanc i un posat distingit, per la qual cosa va comen\xc3\xa7ar a interpretar papers que li esqueien en aquest sentit._NEWLINE_Lewis Stone apareix com "paper secundari" en nombroses produccions de la Metro-Goldwyn-Mayer dels anys 1930, al costat de Greta Garbo, Jean Harlow, Clark Gable..._NEWLINE_La seva carrera arrenca en el temps del cinema mut, amb The Bargain (1914), i s\'acaba amb La Perla negra (1953)._NEWLINE_Fet destacable, actua a  El Presoner de Zenda  (on t\xc3\xa9 el paper principal de Rudolf Rassendyll) i   Scaramouche  (1923), i una trentena d\'anys despr\xc3\xa9s, en els seus remakes respectius en colors,  El Presoner de Zenda  i  Scaramouche ._NEWLINE_Lewis Stone treball\xc3\xa0 al teatre, a Broadway, entre 1912 i 1918._NEWLINE_Stone va ser nominat a l\'Oscar al millor actor el 1929 per The Patriot. Despr\xc3\xa9s d\'aix\xc3\xb2, va actuar a diverses pel\xc2\xb7l\xc3\xadcules amb Greta Garbo. El seu treball a la reeixida pel\xc2\xb7l\xc3\xadcula carcer\xc3\xa0ria The Big House  va promocionar la seva carrera, i va treballar al costat d\'alguns dels grans noms del Hollywood dels anys trenta, com les estrelles Norma Shearer, John Gilbert, Ram\xc3\xb3n Novarro, Clark Gable, i Jean Harlow._NEWLINE_Va interpretar madurs aventurers de l\'estil d\'Indiana Jones a The Lost World, amb Wallace Beery, i a The Mask of Fu Manchu, al costat de Boris Karloff._NEWLINE_El 1937, Stone va assajar el paper que li faria fam\xc3\xb3s, el del Jutge Hardy en la s\xc3\xa8rie "Andy Hardy" de Mickey Rooney. Stone va interpretar el jutge a quinze pel\xc2\xb7l\xc3\xadcules, sent la primera You\'re Only Young Once ._NEWLINE_Stone va morir a Beverly Hills, Calif\xc3\xb2rnia, el 12 de setembre de 1953. Hauria sofert un atac card\xc3\xadac mentre recriminava a uns nois del ve\xc3\xafnat que tiraven pedres al seu garatge._NEWLINE_Va estar casat en tres ocasions, amb Florence Oakley, amb Margaret Langham, i amb Hazel Elizabeth Wolf. Va tenir dos fills._NEWLINE_T\xc3\xa9 una estrella en el Passeig de la Fama de Hollywood, en el 6524 de Hollywood Boulevard.'